**Ivád Község Önkormányzat**

**Polgármesterétől**

**3248 Ivád, Dózsa Gy. út 2.**

**1/2020. (III. 15.)**

**POLGÁRMESTERI HATÁROZAT**

Az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (II.) szóló 45/2020. (III. 14.) Korm. rendelet 2. §-ában biztosított hatáskörömben eljárva 2020. március 16. napjától visszavonásig

**az Ivádi Óvodában**

**2020. március 16-tól**

**– határozatlan időre –**

**rendkívüli szünetet rendelek el!**

2020. március 16. naptól az óvoda ügyeleti szinten működik. A rendkívüli szünet időtartama alatt a gyermekek ellátására ügyelet keretében kerül sor. Kérem, hogy az a szülő, aki tud gondoskodni gyermekéről ne vigye az intézménybe gyermekét. Az óvodai, bölcsődei ügyeletbe kizárólag egészséges gyermeket hozhatnak a szülők.

Kérem a szülőket, hogy aki igényli gyermeke részére az ügyeleti ellátást, az 2020. március 16.-áig jelezzék az 06-36/568-121-es telefonszámon.

A határozat 2020. március 16. napjától visszavonásig hatályos.

Ivád, 2020. március 15.

**Valyon László**

**polgármester**